internet vaartha 176 Views
కోహ్లీసహా పలువురు ఆందోళన
న్యూఢిల్లీ : టీమిండియా హెడ్‌ కోచ్‌గా మాజీ కెప్టెన్‌ కుంబ్లే బాధ్యతలు చేపట్టిన తరువాత ఎన్నో మార్పులు చోటు చేసు కుంటున్నాయి.ఒకవైపు తనను ఎందుకు ఎంపిక చేయలే దంటూ మాజీ ఆటగాడు, టీ మిండియా డైరెక్టర్‌గా సేవలం దించిన రవిశాస్త్రి పరోక్షంగా ప్రశ్నిస్తూనే ఉన్నాడు.మాజీ కెప్టెన్‌ గంగూలీ ఉద్దేశపూర్వకంగానే తనను ఇంటర్వ్యూ చేసే సమయంలో అక్కడ లేకపోవడంపై వ్యాఖ్యలు చే యగా ఆ సమయంలో అధి కారిక సమావేశంలో పాల్గొ న్నందున హాజరుకాలేదని గంగూలీ వివరించాడు.ప్రస్తుతం టీమిండియా ఆటగాళ్లు బిసిసిఐ నిర్ణయాలతో ఆందోళన చెందుతున్నారు.బోర్డు నిర్ణయంతో ఆశ్చర్యానికి లోనవుతున్నారు. మినీ ఐపిఎల్‌, దులీప్‌ ట్రోఫీని ఏక కాలంలో నిర్ణయించాలని బిసిసిఐ షెడ్యూల్‌ ఖరారు చేయడంతో అసలు సమస్య మొదలైంది. సరైన ప్రణాళికలు లేకుండా బోర్డు వ్యవహరిస్తుందని ఏ టోర్నమెంట్‌లో పాల్గొనాలో అర్థం కావడం లేదని ఆట గాళ్లు చెబుతున్నారు. వ్యక్తిగతంగా ఆటగాళ్లు తమకు ఉన్న ఒప్పందాల కారణంగా ఆయా జట్టుకు కొన సాగాల్సి ఉంటుంది. కానీ బిసిసిఐ నిర్వహించే మ్యాచ్‌లు ఏకకాలంలో ఉంటే కాంట్రాక్టుల పరిస్థితి ఏంటని ఆటగాళ్లు ప్రశ్నిస్తున్నారు.అయితే కనీసం నెల రోజుల ముందు తమకు ఏ విషయాన్ని తెలపాలని టీమిం డియా టెస్ట్‌ కెప్టెన్‌ కోహ్లీ తో సహా ఇతర ఆటగాళ్లు అభిప్రాయం వ్యక్తం చేస్తున్నారు.